Barbie

pienois|Barbie-nuken ulkonäkö ja koko kopioitiin saksalaisen Greiner & Hausserin valmistamasta Lilli-nukesta. Kuvassa Hong Kongissa valmistettu piraattikopio Lilli-nukesta. 
Barbie on maailmanlaajuisen suosion saavuttanut aikuista naista esittävä nukke, joka muistuttaa vartaloltaan syntyaikansa 1950-luvun länsimaista kauneusihannetta. 

Barbie-nukke tuotiin markkinoille Yhdysvalloissa 9. maaliskuuta 1959 ja on edelleen tuotannossa hieman muunneltuna versiona. 

Nuken valmistajana toimii leluyritys Mattel Inc., joka valmistaa Barbie-nuken lisäksi myös Barbien sisarnukkeja Skipper, Chelsea ja Stacie, Barbien poikaystävänä toimivaa Ken-nukkea (Ken Carson) ja ystävänukkeja kuten Midge, Teresa, Christie, Summer ja Blaine.

 Historiaa 

pienois|Mattel-yhtiön toimitusjohtaja Ruth Handler vuonna 1961, jolloin Barbien poikaystävä Ken tuli markkinoille.
Yhdysvaltalaisen Mattel-lelutehtaan perustajajäsen ja toimitusjohtaja Ruth Handler tutustui Eurooppaan suuntautuneella lomamatkallaan suosittuun saksalaisvalmisteiseen Lilli-nukkeen. Kyseinen nukke esitti Bild-lehden julkaiseman Reinhard Beuthienin piirtämän suositun sarjakuvan päähenkilöä.

Handler hankki itselleen useampia Lilli-nukkeja malliksi ja aloitti samankorkuisen nuken tuotannon vuonna 1959. Nukke oli kasvoiltaan ja vartaloltaan samanlainen kuin Lilli, paitsi että sen huulet oli punattu ja kulmakarvat piirretty eri tavalla. Ruth nimesi nuken Barbieksi (Barbara Millicnt Roberts) tyttärensä Barbaran mukaan.

Barbie-nukesta tuli Mattelin myydyin tuote. 

Lilli-nuken oikeudet omistanut saksalainen Greiner & Hausser haastoi Mattelin oikeuteen nukkensa laittomasta kopioinnista. Mattel osti Greiner & Hausserilta tämän johdosta Lilli-nuken tekijänoikeudet vuonna 1964 vaivaisella 21 600 dollarilla, mikä vastasi reilua 200 000 dollaria vuoden 2022 rahaksi muutettuna. Greiner & Hausserin konkurssipesän selvittäjä haastoi Mattelin oikeuteen vuonna 2001 väittäen, että se oli syyllistynyt Greiner & Hausseriin kohdistuvaan petokseen vuonna 1964 käytyjen myyntineuvottelujen yhteydessä.

Barbi-nukkea valmistavalla tehtaalla oli 1970-luvulla niin suuret määrälliset tuotantotavoitteet, että työntekijät ylsivät niihin tuskin koskaan. Työntekijät erotettiin lisäksi jo puolen vuoden kuluttua, jottei heille olisi tarvinnut maksaa lakisääteistä viiden sentin ikälisää. Mattel sulki viimeisen Yhdysvalloissa sijainneen tehtaansa vuonna 2001. Carolyn Said: I used to work in a Barbie doll factory. It was no Malibu dream house. 3.8.2023. https://www.sfchronicle.com/opinion/article/barbie-mattel-labor-manufacturing-18273210.php

 Tuotanto 
Barbie-nuket valmistetaan nykyisin Kiinassa, Indonesiassa, Malesiassa, Meksikossa ja Thaimaassa. Mattelin työntekijöiden keskipalkka oli 497 dollaria kuussa vuonna 2023.Carolyn Said: I used to work in a Barbie doll factory. It was no Malibu dream house. 3.8.2023. https://www.sfchronicle.com/opinion/article/barbie-mattel-labor-manufacturing-18273210.php 

 Arvostelu 

Barbie-nukkea on kritisoitu usein epärealististen ja epäterveellisten kauneusihanteiden levittämisestä. Mattel muutti tämän johdosta nuken mittasuhteita vuonna 1998. Uudenmallisen Barbien rinnat ovat aiempaa pienemmät ja lantio sekä vyötärö vastaavasti leveämmät. Samalla suurennettiin myös pään kokoa. Barbie-nuken vartalo on muutoksista huolimatta edelleen "biologisesti mahdoton". Ihmisen mittainen Barbie-nukke olisi noin 183 senttiä pitkä, mutta painaisi vain 45 kiloa. Rinnanympärys olisi lähes metrin.

Oheistuotteet

Barbien ympärille on kasvanut joukko oheistuotteita: vaatteiden lisäksi on poneja, autoja, nukkekoti, urheiluvälineitä ja niin edelleen. Lisäksi ilmestyy Barbie-lehti, joka alun perin oli nuorten tyttöjen lehti, mutta se on viime vuosina muotoutunut lasten lehdeksi.

Barbie viihteessä

Televisiosarjassa Simpsonit Barbeja parodioi Malibu Stacy -nukkekokoelma.

 Barbien vartalotyyppejä 

 Vuosien 1959–1960 vintage-Barbiella on yksiosainen keskivartalo ja suorat kädet, joissa sormet ja kämmenet taipuvat ulospäin ja lisäksi nukeilla on taipumattomat jalat. Nämä nuket ovat myös seuraajiaan huomattavasti painavampia, sillä ne on tehty kiinteästä muovista. Näissä nukeissa on seuraava merkintä: Barbie T.M / Pats.Pend. / ©MCMLVIII / by / Mattel / Inc. Näiden Barbieiden ihonväri on vuosien varrella haalistunut hyvin lähelle valkoista, ja nukke saattaa haista "väriliidulle". Tätä vartalotyyppiä on käytetty neljällä ensimmäisellä ponytail (suom. poninhäntä) -Barbieilla.Barbie museum, Vintage Barbien merkintöjä englanniksi.
 Lista muista suorajalkaisissa vintage-Barbieissa käytetyistä merkinnöistä:
 Barbie® / Pats.Pend. / ©MCMLVIII / by / Mattel / Inc. -merkinnällä varustettu vartalo on ensimmäinen kevyt Barbie-vartalo, koska se on valmistettu ontosta muovista. Näiden nukkejen iho säilyttää alkuperäisen värinsä, koska käytetty muoviseos on vaihdettu. Vuoden 1961 ponytail ja bubblecut -Barbien vartalo.
 Midge T.M. / ©1962 / Barbie® / ©1958 / by / Mattel, Inc. Tätä vartaloa on käytetty vuosina 1962–1963 seuraavanlaisilla Barbieilla: ponytail, bubblecut, fashion Queen ja swirl. 
 Midge T.M. / ©1962 / Barbie® / ©1958 / by / Mattel, Inc. / Patented . Tätä vartaloa on käytetty lähinnä vuosien 1963–1966 välisenä aikana valmistetuilla Barbieilla. 
 Näistä nukeista pitäisi löytyä merkintä ’Japan’ jalkapohjasta.
 TNT (Twist and turn) on yleisimpiä Barbien vartalotyyppejä, joka oli käytössä patentointivuodestaan aina 1990-luvun lopulle saakka. Tämä vartalotyyppi on suurin väärinkäsitysten aiheuttaja sen selässä olevan Mattel Inc. 1966 China -merkinnän vuoksi. Vuosi 1966 on vartalotyypin patentointivuosi, eikä valmistusvuosi, kuten monesti erehdytään luulemaan. TNT-vartalo on siis ”poikki” vyötärön kohdalta, mikä mahdollistaa ylävartalon ja alavartalon kääntämisen eri suuntiin. Vartalon yhteydessä tavataan lähinnä kolmenlaisia käsiä: 90 asteen kulmaan koukistetut kädet, suorat vain eteen ja taakse liikkuvat kädet (lähinnä ranta-Barbeilla) sekä hieman koukistetut, myös sivusuunnassa liikkuvat kädet.
 On olemassa myös vintage-Barbieita, joilla on TNT-vartalo. Vintage-TNT-vartaloista on kuitenkin huomattava, että näillä on aina suorat kädet ja ne on valmistettu Japanissa, Koreassa tai Hongkongissa, eivätkä Kiinassa kuten nykyaikaiset TNT-vartalot. Vintage-TNT-vartalo muistuttaa enemmän Shani-vartaloa kuin modernia TNT-vartaloa. 
 BB (Belly button) -vartalo on TNT-vartalon seuraaja, jossa keskivartalo on yhtenäinen ja Barbielle on ilmestynyt napa. Tämä vartalo koetti luoda Barbielle modernin huippumallin imagon, sillä tässä vartalossa Barbien vyötäröä ja lantiota on levennetty ja rintoja pienennetty. Myös Barbien kädet uudistuivat pyrkien kohti luonnollisempaa ulkonäköä ja mittaa. Tästä vartalosta on nykyään olemassa kaksi versiota: vuoden 1999 merkinnällä oleva sekä vuoden 2006 merkinnällä oleva pienempi Belly button -vartalo. Vuoden 2006 Belly button -vartalossa Barbie on lyhentynyt ja nuorentunut entisestään ja hänen jalkansa näyttävät jo hyvin luonnollisilta.Nukkenurkka, suomalainen Barbie- foorumi.
 Model muse -vartalo on käytössä lähinnä keräily-Barbieilla ja tämä on Belly button -vartalon tapaan huippumalleja jäljittelevä vartalotyyppi. Tälle vartalolle on ominaista kiertynyt ylävartalo, jota ei pysty taivuttamaan sekä jäykät jalat ja kädet. Se on hyvin suosittu vartalotyyppi Barbie-keräilijöiden keskuudessa. Vartalosta löytyy vuoden 2003 merkintä.
 Shani-vartalo on nimensä mukaisesti aluksi ollut Barbien ystävän Shanin vartalo, mutta myöhemmin sitä on käytetty myös Barbiella. Tämä vartalo on hoikempi ja luonnollisemman näköinen versio TNT-vartalosta ja myös tämä vartalo on varustettu vuoden 1991 merkinnällä. Erotuksena TNT-vartaloon Shani-vartalolla on pienemmät rinnat ja luonnollisemman näköiset jalat, joiden myötä myös nuken lantio on kaventunut.
 Nivelletty vartalo on varustettu vuoden 1993 merkinnällä, vartalotyypin alkuperäinen versio on ollut käytössä 1970-luvulla Young Sweethearts Melissalla – vartaloa on kuitenkin muutettu alkuperäisestä niin paljon, ylävartalon ja käsien osalta, että uusi patentointi on ollut tarpeen. Yleisimmin tämän vartalon yhteydessä käytetään tasapohjaisia kovamuovisia jalkoja, mutta muun muassa ratsastaja-Barbieilla on usein käytössä korkokenkien käyttöön soveltuvat kovaa muovia olevat korkkarijalat. Myös kiinteillä ballerinatossuilla varustettuja versioita on tehty, muun muassa Pähkinänsärkijä-baletin Clara Barbie. 
 Myös TNT- ja BB-vartaloista on olemassa nivellettyjalkaisia ja -kätisiä versioita.

 Barbie-keräilysanastoa 

 HTF = Hard To Find (= vaikea löytää) on yleinen lyhenne, jota käytetään nettihuutokaupoissa ja nukkesivustoilla - usein tosin melko löyhin perustein.
 MIB = Mint In Box (= ”täydellinen” laatikossaan) tehtaalta lähteneessä kunnossaan alkuperäisessa laatikossaan.
 MNB = Mint No Box (= nukke on täydellinen, mutta mukana ei tule laatikkoa), usein käytetään pelkästään termiä MINT kuvaamaan nukkea.
 NM = Near mint (= lähes täydellinen) voidaan käyttää myös termiä loistavassa kunnossa (excellent) kuvaamaan nuken kuntoa.
 NRFB = Never Removed From Box (= nukkea ei ole koskaan poistettu alkuperäisestä pakkauksestaan).
 Vintage = Vintage-Barbieiksi katsotaan yleisesti Barbiet (ja ystävät), jotka on valmistettu vuosina 1959–1973 (-76), Barbie-keräilijöiden keskuudessa on pientä eripuraa vintage-aikakauden loppumisajankohdasta. Yleisimmin se ajoitetaan loppumaan vuoteen 1976, jolloin superstar-kasvoisten Barbieiden valmistus alkoi.

 Katso myös 
 Barbien perhe ja ystävät
 Ken (nukke)
 Barbie, vuoden 2023 elokuva

 Lähteet 

 Kirjallisuutta 
 BillyBoy*: Barbie: onnen kultatyttö ja the new theater of fashion. Weilin + Göös, 1988. .
 Fennick, Janine: Barbie. Opas Barbien satumaiseen maailmaan. Kauppiaitten Kustannus, 1998. .

 Aiheesta muualla 

 Virallinen sivusto. 
 Suomenkielinen Barbie-foorumi.
 Verkkouutiset: Barbie-nukke 40-vuotias.
 Vintage Barbien merkintöjä.  
 Mitä Barbie voi opettaa elämästä? Ylen Elävä arkisto.
 Taideprojekti paljastaa: Tältä Barbie näyttäisi meikittömänä ja normaalipainoisena. MTVuutiset.fi 31.10.2013.

*
Luokka:Seulonnan keskeiset artikkelit